અમદાવાદ: શહેરમાં તસ્કરોનો તરખાટ યથાવત રહ્યો છે. નરોડા, મણિનગર અને સરદારનગર વિસ્તારને તસ્કરોએ ટાર્ગેટ બનાવી આશરે રૂ.આઠ લાખની માલમતાની ચોરી કરતાં પોલીસે આ અંગે ગુના દાખલ કરી તપાસ હાથ ધરી છે. આ અંગેની વિગત એવી છે કે નરોડા જીઆઇડીસીમાં આવેલ મેક પંપ ઇન્ડસ્ટ્રીઝમાં તસ્કરોએ ત્રાટકી કોપર વાયર, સળિયા સહિત આશરે રૂ.બે લાખની મતાની ચોરી કરી હતી. આજ વિસ્તારમાં જીઆઇડીસી નજીક આવેલ વેરહાઉસની બાજુના કમ્પાઉન્ડમાંથી આશરે રૂ. સાડા લાખની મતાના કેબલની પણ ચોરી થઇ હતી.